এদিকে আওয়ামী লীগ তথা ১৪ দলীয় জোট থেকে এই আসনে আওয়ামী লীগের প্রবীণ ও ত্যাগী নেতা উপজেলা আওয়ামী লীগের সভাপতি ও সাবেক এমপি আফাজ উদ্দিন আহমেদ গণসংযোগের পাশাপাশি বিভিন্ন সামাজিক কর্মকাণ্ডে অংশ নিচ্ছেন। তিনি ২০০৮ সালে প্রথম আওয়ামী লীগের এমপি নির্বাচিত হয়েছিলেন। ২০১৪ সালের ৫ জানুয়ারি অনুষ্ঠিত নির্বাচনেও আফাজ উদ্দিন আহমেদ দলীয় মনোনয়ন পেয়েছিলেন। তাছাড়া দলের মধ্যে ক্লিন ইমেজের অধিকারী এবং ব্যক্তি হিসাবে দলের তৃণমূল নেতাকর্মীর মধ্যে তার জনপ্রিয়তায় অনেকেই ঈর্ষান্বিত হয়ে তার বিরম্নদ্ধচারণ করে থাকেন। তার সুদীর্ঘ রাজনৈতিক জীবনে তিনি বঙ্গবন্ধুর আদর্শ থেকে কখনও বিচু্যত হননি। এ কারণে দলের সাধারণ নেতাকর্মীরা জানিয়েছেন, আগামী নির্বাচনে এ আসনে আফাজ উদ্দিন আহমেদের কোনো বিকল্প দেখছেন না তারা।